
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 827 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός μηνιαίας Αποζημίωσης μελών της 
Ομάδας Διοίκησης Έργου του έργου με τίτλο 
«Ανάπτυξη Ανθρώπινου Δυναμικού της Δημόσιας 
Διοίκησης - αναμόρφωση και αναδιοργάνωση της 
στο πλαίσιο της Κοινωνίας της Πληροφορίας.... 1 
Αποδοχές Αποζημιώσεις Στρ/κού Προσωπικού (Καθιέ¬ 
ρωση Καταβολής Διδάκτρων σε όλα τα στελέχη των 
ΕΔ. για την απόκτηση Πτυχίου Ξένων Γλωσσών)..... 2 
Καθορισμός αποζημίωσης των μελών της ομάδας 
εργασίας, που συγκροτήθηκε στο Υπουργείο Με¬ 
ταφορών και Επικοινωνιών, για χορήγηση αδειών 
ίδρυσης και λειτουργίας ΙΚΤΕΟ και για την υπο¬ 
βολή προτάσεων για βελτιστοποίηση των προϋ¬ 
ποθέσεων και διαδικασιών για τη χορήγηση των 


αδειών αυτών. 3 

Καθορισμός αποζημίωσης των μελών της επιτροπής 
για τον καθορισμό της ύλης, για την απόκτηση 
ειδικής άδειας οδήγησης Επιβατικού Δημοσίας 

Χρήσης Αυτοκινήτου. 4 

Οικονομικά κίνητρα σε καταναλωτές για την μείω¬ 
ση της ζήτησης ισχύος τον Ιούλιο του 2006. 5 


ΑΠΟΦΑΣΕΙ Σ 

Αριθμ. 2/27855/0022 (1) 


Καθορισμός μηνιαίας Αποζημίωσης μελών της Ομάδας 
Διοίκησης Έργου του έργου με τίτλο «Ανάπτυξη Αν¬ 
θρώπινου Δυναμικού της Δημόσιας Διοίκησης - ανα¬ 
μόρφωση και αναδιοργάνωση της στο πλαίσιο της 
Κοινωνίας της Πληροφορίας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) της παρ. 3 του άρθρου 22 του ν. 2362/1995 (ΦΕΚ 
247 Α'/1995), «Περί Δημοσίου Λογιστικού, ελέγχου των 
δαπανών του Κράτους και άλλες διατάξεις». 

β) της παρ. 18 του άρθρου 18 του ν. 2503/1997 (ΦΕΚ 
107 Α'/1997) «Διοίκηση, οργάνωση, στελέχωση της Περι¬ 
φέρειας, ρύθμιση θεμάτων για την τοπική αυτοδιοίκηση 
και άλλες διατάξεις». 


5 Ιουλίου 2006 

γ) του π.δ. 81/2002 (ΦΕΚ 57 Α'/2002) «Συγχώνευση των 
Υπουργείων Εθνικής Οικονομίας και Οικονομικών στο 

Υπουργείο Οικονομίας και Οικονομικών». 

δ) του άρθρου 17 του ν. 3205/2003. 

ε) του άρθρου 40 του ν. 849/1978 όπως συμπληρώ¬ 
θηκε με το άρθρο 8 του ν. 2129/1993 (Α/57) και ισχύει 
σήμερα. 

2. Την υπ’ αριθμ. 37930/ΔΙΟΕ1264/2005 (ΦΕΚ 1432/Β7 
2005) απόφαση του Πρωθυπουργού και του Υπουργού 
Οικονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών». 

3. Την υπ’ αριθμ. ΔΙΕΚ/ΤΜ.Β/Φ.2/10/οικ.7989/2006 (ΦΕΚ 
525 Β727.4.2006) απόφαση του Υπουργού Εσωτερικών, 
Δημόσιας Διοίκησης και Αποκέντρωσης με θέμα «Σύ¬ 
σταση και συγκρότηση Ομάδας Διοίκησης Έργου του 
έργου με τίτλο «Ανάπτυξη Ανθρώπινου Δυναμικού της 
Δημόσιας Διοίκησης - αναμόρφωση και αναδιοργάνωση 
της στο πλαίσιο της Κοινωνίας της Πληροφορίας». 

4. Το Τεχνικό Δελτίο του Έργου με τίτλο «Ανάπτυξη 
Ανθρώπινου Δυναμικού της Δημόσιας Διοίκησης - ανα¬ 
μόρφωση και αναδιοργάνωσή της στο πλαίσιο της Κοι¬ 
νωνίας της Πληροφορίας» του Μέτρου 2.5 «Κατάρτιση 
χρηστών Πληροφοριακών Συστημάτων» του Επιχειρησια¬ 
κού Προγράμματος «Κοινωνία της Πληροφορίας». 

5. Το Τεχνικό Δελτίο του Υποέργου με τίτλο «Διοίκη¬ 
ση Έργου» του Έργου με τίτλο «Ανάπτυξη Ανθρώπινου 
Δυναμικού της Δημόσιας Διοίκησης - αναμόρφωση και 
αναδιοργάνωση της στο πλαίσιο της Κοινωνίας της 
Πληροφορίας» του Μέτρου 2.5 «Κατάρτιση χρηστών 
Πληροφοριακών Συστημάτων» του Επιχειρησιακού Προ¬ 
γράμματος «Κοινωνία της Πληροφορίας». 

6. Το υπ’ αριθμ. 6744/5.5.2006 έγγραφο του Γενικού 
Γραμματέα του Ε.Κ.Δ.Δ.Α.. 

7. Το γεγονός ότι το ποσό αυτό θα καλυφθεί από τις 
εγκεκριμένες δαπάνες του Υποέργου με τίτλο «Διοίκη¬ 
ση Έργου» του Έργου με τίτλο «Ανάπτυξη ανθρωπίνου 
δυναμικού της Δημόσιας Διοίκησης-αναμόρφωση και 
αναδιοργάνωση της στο πλαίσιο της Κοινωνίας της 
Πληροφορίας» του Μέτρου 2.5 «Κατάρτιση χρηστών 
Πληροφοριακών Συστημάτων» του Επιχειρησιακού 
Προγράμματος «Κοινωνία της Πληροφορίας» και δεν 
προκαλεί επιπλέον δαπάνη σε βάρος του τακτικού προ¬ 
ϋπολογισμού, αποφασίζουμε: 

Ορίζουμε την αποζημίωση των μελών της Ομάδας 
ΔιοίκησηςΈργου του έργου με τίτλο «Ανάπτυξη Ανθρώ¬ 
πινου Δυναμικού της Δημόσιας Διοίκησης - αναμόρφω- 

ση και αναδιοργάνωση της στο πλαίσιο της Κοινωνίας 
της Πληροφορίας», που συστάθηκε με την υπ’ αριθμ. 
ΔΙΕΚ/ΤΜ.Β/Φ.2/10/οικ.7989/2006 (ΦΕΚ 525 Β727.4.2006) 
απόφαση του Υπουργού Εσωτερικών, Δημόσιας Διοίκη¬ 
σης και Αποκέντρωσης, πλην αυτών που μετέχουν άνευ 
αποζημιώσεως, κατά μέλος και ανά μήνα στο ποσό των 
τριακοσίων πενήντα ευρώ (350 €). 

Το ποσό αυτό θα καλυφθεί από τις εγκεκριμένες 
δαπάνες του Υποέργου με τίτλο «Διοίκηση'Εργου» του 
Έργου με τίτλο «Ανάπτυξη ανθρωπίνου δυναμικού της 
Δημόσιας Διοίκησης-αναμόρφωση και αναδιοργάνωση 
της στο πλαίσιο της Κοινωνίας της Πληροφορίας» 
του Μέτρου 2.5 «Κατάρτιση χρηστών Πληροφορια¬ 
κών Συστημάτων» του Επιχειρησιακού Προγράμματος 
«Κοινωνία της Πληροφορίας», χωρίς να προκαλείται 
επιπλέον δαπάνη σε βάρος του τακτικού προϋπολο¬ 
γισμού. 

Η ανωτέρω αποζημίωση θα καταβάλλεται ανά μήνα 
και για το χρονικό διάστημα από 27.4.2006 (ημερομηνία 
δημοσίευσης σύστασης και συγκρότησης Ο.Δ.Ε. στην 
Εφημερίδα της Κυβερνήσεως) έως 31 Δεκεμβρίου 2008 
(ημερομηνία λήξης του Υποέργου) και προσαυξάνεται 
με κάθε νόμιμη επιβάρυνση υπέρ παντός τρίτου και 
του Ελληνικού Δημοσίου, χωρίς να υπερβαίνει το συ¬ 
νολικό εγκεκριμένο του Υποέργου ποσό των εκατόν 
τριάντα χιλιάδων ευρώ (130.000 €). Για την καταβολή 
της ανωτέρω αποζημίωσης θα πρέπει κατ’ ελάχιστον 
η Ο.Δ.Ε. να συνεδριάζει τέσσερις φορές το μήνα. Σε 
περίπτωση λιγότερων συνεδριάσεων θα γίνεται ανά¬ 
λογη περικοπή. 

Η Διεύθυνση Οικονομικού του Ε.Κ.Δ.Δ.Α. είναι υπεύθυνη 
έναντι του Επιχειρησιακού Προγράμματος «Κοινωνία της 
Πληροφορίας» για την επιλεξιμότητα των παραπάνω 
αποζημιώσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 2006 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΠΡΟΚ. ΠΑΥΛΟΠΟΥΛΟΣ ΠΕΤΡΟΣ ΔΟΥΚΑΣ 

-♦- 

Αριθμ. 2/16705/0022 (2) 

Αποδοχές Αποζημιώσεις Στρκου Προσωπικού (Καθιέρω¬ 
ση Καταβολής Διδάκτρων σε όλα τα στελέχη των 
Ε.Δ. για την απόκτηση Πτυχίου Ξένων Γλωσσών). 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΑΜΥΝΑΣ 

Έχοντας υπόψη τις διατάξεις: 

α. Του άρθρου 41 παρ 3 και 5 του ν.δ. 721/1970 «Περί 
Οικονομικής Μερίμνης και Λογιστικού των Ενόπλων Δυ¬ 
νάμεων» (ΦΕΚ Α'251). 

β. Την υπ’ αριθμ. Φ.900/2/270412/Σ.108/14.1.1992/κοινή 
υπουργική απόφαση (ΦΕΚ 93/Β714.2.1992). 

γ. Του άρθρου 90 του «Κώδικα νομοθεσίας για την 
κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ. 63/2005 (ΦΕΚ 98/Α'). 


δ. Του άρθρου 40 του ν. 849/1978 (ΦΕΚ Α' 232), όπως 
τροποποιήθηκε με το άρθρο 8 του ν. 2129/1993. 

ε. Της υπ’ αριθμ. 177026/17.3.2004 κοινής απόφασης 
Πρωθυπουργού και Υπουργού Εθνικής Άμυνας «Ανά¬ 
θεση Αρμοδιοτήτων Υπουργού Εθνικής Αμυνας στους 
Υφυπουργούς Εθνικής Αμυνας» (ΦΕΚ Β’ 517). 

στ. Της υπ’ αριθμ. 37930/ΔΙ0Ε1264/14.10.2005 κοινής 
απόφασης Πρωθυπουργού και Υπουργού Οικονομίας και 
Οικονομικών «Καθορισμός Αρμοδιοτήτων των Υφυπουρ¬ 
γών Οικονομίας και Οικονομικών» (ΦΕΚ Β' 1432). 

ζ. Καθώς και το γεγονός ότι από τις διατάξεις της πα¬ 
ρούσας απόφασης προκαλείται ετήσια οικονομική επι¬ 
βάρυνση, για το τρέχον έτος και σε βάθος πενταετίας, 
ύψους 2.118.000,00 € περίπου (ΓΕΣ ΕΦ11-200 2.028.000,00 
€, ΓΕΝ ΕΦ11-300 40.000,00 €, ΓΕΑ ΕΦ11-410 50.000,00 €), 
η οποία θα καλυφθεί από τον ΚΑΕ 0881 του Π/Υ τους, 
αποφασίζουμε: 

1. Την καθιέρωση καταβολής διδάκτρων, υπό μορφή 
εφάπαξ ποσού, στα στελέχη του Στρατού Ξηράς, του 
Πολεμικού Ναυτικού, της Πολεμικής Αεροπορίας και των 
Κοινών Σωμάτων που αποκτούν πτυχία ξένων γλωσσών, 
ως ακολούθως: 

α. Για πτυχίο ΡΒΟΡΙΟΙΕΝΟΥ και τα αντίστοιχα των 
άλλων γλωσσών στο ποσό που αντιστοιχεί στο ένα και 
ήμισυ του συνόλου των μηνιαίων αποδοχών Υπολοχα- 
γού με Χρονοεπίδομα 16%, σύζυγο και δύο (2) τέκνα, 
όπως αυτές διαμορφώνονται με την εκάτοστοτε ετήσια 
εισοδηματική πολιτική. 

β. Για πτυχίο ΕΙΒ3Τ ΟΕΒΤΙΡΙΟΑΤΕ και ΟΟΕ (0 Ι_ΕνΕΙ_) 
ή ΤΟΕΡΙ και τα αντίστοιχα των άλλων γλωσσών, στο 
ήμισυ των παραπάνω αποδοχών, για κάθε ένα. 

γ. Για την εκμάθηση γλωσσών των Βαλκανικών Χωρών 
σε Ιδιωτικά Ιδρύματα - Φροντιστήρια, πλήρης κάλυψη 
των διδάκτρων. 

2. Τα ποσά που καταβάλλονται είναι αυτά που διαμορ¬ 
φώνονται όπως στη προηγούμενη παράγραφο, κατά το 
χρόνο κτήσεως των τίτλων της παρ. Ια και 1 β. 

3. Η καταβολή των ανωτέρω ποσών γίνεται με βάση 
τα εξής δικαιολογητικά: 

α. Αναφορά του δικαιούχου. 

β. Επικυρωμένο, από τη Μονάδα του δικαιούχου, αντί¬ 
γραφο πτυχίου ή αντιστοίχων της παρ. Ια και 1β. 

γ. Επικυρωμένο αντίγραφο διαταγής της οικείας Δι¬ 
εύθυνσης εκπαίδευσης περί αναγνωρίσεως του τίτλου 
του. 

δ. Τιμολόγια ή αποδείξεις για τα δίδακτρα που έχει 
πληρώσει θεωρημένα από την εφορία, αξίας τουλάχι¬ 
στον μέχρι του ποσού που δικαιούται, 
ε. Εξοφλητική απόδειξη του δικαιούχου. 

4. Η παρούσα ισχύει από 1.1.2006, όπου και καταργού- 
νται οι διατάξεις της Κοινής Υπουργικής Απόφασης, που 
αναφέρεται στο προοίμιο (β), της παρούσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 2006 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΘΝΙΚΗΣ ΑΜΥΝΑΣ 

ΠΕΤΡΟΣ ΔΟΥΚΑΣ Β. ΜΙΧΑΛΟΛΙΑΚΟΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


11803 


Αριθμ. 2/21471/0022 (3) 

Καθορισμός αποζημίωσης των μελών της ομάδας εργα¬ 
σίας, που συγκροτήθηκε στο Υπουργείο Μεταφορών 
και Επικοινωνιών, για χορήγηση αδειών ίδρυσης και 
λειτουργίας ΙΚΤΕΟ και για την υποβολή προτάσεων 
για βελτιστοποίηση των προϋποθέσεων και διαδικα¬ 
σιών για τη χορήγηση των αδειών αυτών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1 Τις διατάξεις: 

α) Του ν.δ. 638/1970 «Περί ιατρικής εξετάσεως των οδη¬ 
γών αυτοκινήτων κ.λπ.», άρθρο 2 (όπως τροποποιήθηκε 
και συμπληρώθηκε με τους νόμους 771/1978, 823/1978, 
1959/1991, 2366/1995, 2465/1997, 2671/1998, 2801/2000, 
2898/2001 και 3371/2005 και ισχύει σήμερα), 
β) Του ν.2362/1995 «Περί Δημοσίου Λογιστικού, ελέγχου 
των δαπανών του Κράτους και άλλες διατάξεις», 
γ) Του άρθρου 13 «Εκπόνηση μελετών από το Υπουρ¬ 
γείο Μεταφορών & Επικοινωνιών» του ν.2578/1998, όπως 
τροποποιήθηκε με την παράγραφο 1 του άρθρου 10 του 
ν.2801/2000 και το άρθρο 48 του ν. 2963/2001, 
δ) Του π.δ. 293/1999 «Οργανισμός του Υπουργείου Με¬ 
ταφορών και Επικοινωνιών», όπως τροποποιήθηκε με τα 
π.δ. 100/2002, 59/2003 και 99/2005 και ισχύει σήμερα, 
ε) Του άρθρου 17 του ν. 3205/23.12.2003 «Μισθολογικές 
ρυθμίσεις λειτουργών και υπαλλήλων του Δημοσίου, 
Ν.Π.Δ.Δ. και Ο.Τ.Α., μονίμων στελεχών των Ενόπλων 
δυνάμεων και αντιστοίχων της Ελληνικής Αστυνομίας, 
του Πυροσβεστικού και Λιμενικού Σώματος και άλλες 
συναφείς διατάξεις» και 

στ) Του άρθρου 40 του ν. 849/1978 «περί παροχής 
κινήτρων δια την ενίσχυσιν της περιφερειακής και οικο¬ 
νομικής αναπτύξεως της χώρας» όπως συμπληρώθηκε 
με το ν. 2129/1993 και ισχύει. 

2 Τις αποφάσεις με αριθμούς: 

α) 2/80345/0004/8.11.1999 κοινή υπουργική απόφαση 
«Μεταβίβαση εξουσίας υπογραφής σύμφωνα με το άρ¬ 
θρο 7 παρ. 1 του ν. 1943/1991» και 
β) 36927/4751/8.7.2002 του Υπουργού Μεταφορών και 
Επικοινωνιών «Όροι και προϋποθέσεις για τη χορήγη¬ 
ση αδειών ίδρυσης και λειτουργίας Ιδιωτικών Κέντρων 
Τεχνικού Ελέγχου Οχημάτων (Ι.Κ.Τ.Ε.Ο.)». 

γ) 14854/851/8.3.2006 (Β' 338) του Υπουργού Μετα¬ 
φορών και Επικοινωνιών, με την οποία συγκροτήθηκε 
πενταμελής ομάδα εργασίας, για χορήγηση αδειών 
ίδρυσης και λειτουργίας ΙΚΤΕΟ και για την υποβολή 
προτάσεων για βελτιστοποίηση των προϋποθέσεων 
και διαδικασιών για τη χορήγηση των αδειών αυτών, 
χρονικής διάρκειας τεσσάρων (4) μηνών. 

3. Την ανάγκη καθορισμού αποζημίωσης για τα μέλη 
της παραπάνω ομάδας εργασίας. 

4. Το γεγονός ότι από την εφαρμογή των διατάξεων 
της απόφασης αυτής δεν προκαλείται δαπάνη σε βάρος 
του Κρατικού Προϋπολογισμού, καθόσον αυτή βαρύνει 
τις πιστώσεις του ειδικού λογαριασμού του ν.δ.638/70, 
που τηρεί το Υπουργείο Μεταφορών και Επικοινωνιών 
στην Εθνική Τράπεζα της Ελλάδος (αριθμ. λογαριασμού 
040/541077 - 03), αποφασίζουμε: 

1. Καθορίζουμε, μηνιαία αποζημίωση για τα τέσσερα 
(4) μέλη της ομάδας εργασίας που συγκροτήθηκε στο 
Υπουργείο Μεταφορών και Επικοινωνιών, με την υπ’ 


αριθμ. 14854/851/21.3.2006 υπουργική απόφαση (Β' 338), 
για έλεγχο των δικαιολογητικών και τη διεκπεραίω¬ 
ση των διαδικασιών των αιτημάτων που εκκρεμούν και 
όσων υποβληθούν στο χρονικό διάστημα λειτουργίας 
της ομάδας, για χορήγηση αδειών ίδρυσης και λειτουρ¬ 
γίας ΙΚΤΕΟ, και για χρονικό διάστημα τεσσάρων (4) 
μηνών [από 21.3.2006 μέχρι 21.7.2006], ως ακολούθως: 

Για κάθε μέλος της ομάδας εργασίας ποσό διακόσια 
πενήντα ευρώ (250,00 €). 

2. Η ανωτέρω αποζημίωση καταβάλλεται, σε μηνιαία 
βάση, στους δικαιούχους εις ολόκληρον, υπό την προ¬ 
ϋπόθεση ότι συμμετείχαν σε τέσσερις (4), τουλάχιστον, 
συνεδριάσεις το μήνα. Σε περίπτωση που συμμετείχαν 
σε λιγότερες από τέσσερις (4) συνεδριάσεις, η αποζη¬ 
μίωση μειώνεται αναλογικά σε σχέση με το σύνολο των 
πραγματοποιούμενων μηνιαίων συνεδριάσεων. 

Ο αριθμός των μηνιαίων συνεδριάσεων, στις οποίες 
συμμετείχε κάθε δικαιούχος, θα πιστοποιείται με βεβαί¬ 
ωση του Διευθυντή ΔΑΧΜ, στην οποία θα αναφέρεται 
ότι αυτές πραγματοποιήθηκαν εκτός του κανονικού 
ωραρίου εργασίας των δημοσίων υπαλλήλων - μελών 
της επιτροπής. 

3. Η ομάδα εργασίας θα συντάσσει για κάθε μήνα 
απασχόλησης της πρακτικό με αναλυτική καταγραφή 
του έργου της. 

4. Η προκαλούμενη, από τις διατάξεις της παρούσας 
απόφασης, δαπάνη βαρύνει τις πιστώσεις του προϋπο¬ 
λογισμού εξόδων του ειδικού λογαριασμού υπ’ αριθμ. 
541077 - 03 [που τηρεί το Υπ. Μ. & Ε. στην Ε. Τ. Ε.] και 
προϋπολογίζεται στο συνολικό ποσό των τεσσάρων 
χιλιάδων ευρώ (4.000, 00 €). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουνίου 2006 
Οι Γ ενικοί Γ ραμματείς 

Δημοσιονομικής Πολιτικής Υπουργείου 

Υπουργείου Οικονομίας Μεταφορών 

και Οικονομικών και Επικοινωνιών 

ΓΕΩΡΓΙΟΣ ΚΟΥΡΗΣ ΔΗΜΗΤΡΙΟΣ ΣΤΑΜΑΤΗΣ 

-♦- 

Αριθμ. 2/27192/0022 (4) 

Καθορισμός αποζημίωσης των μελών της επιτροπής 
για τον καθορισμό της ύλης, για την απόκτηση ει¬ 
δικής άδειας οδήγησης Επιβατικού Δημοσίας Χρή¬ 
σης Αυτοκινήτου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) Του ν.δ. 638/1970 «Περί ιατρικής εξετάσεως των 
οδηγών αυτοκινήτων κλπ», άρθρο 2 [όπως τροποποιήθη¬ 
κε και συμπληρώθηκε με τους νόμους 771/1978, 823/1978, 
1959/1991, 2366/1995, 2465/1997, 2671/1998, 2801/2000, 
2898/2001 και 3371/2005 και ισχύει σήμερα], 

β) Του άρθρου 40 του ν. 849/1978 «Περί παροχής κινή¬ 
τρων δια την ενίσχυσιν της περιφερειακής και οικονο¬ 
μικής αναπτύξεως της Χώρας», όπως συμπληρώθηκε με 
το άρθρο 8 του ν. 2129/1993 και ισχύει σήμερα, 

γ) Του άρθρου 13 «Εκπόνηση μελετών από το Υπουρ¬ 
γείο Μεταφορών & Επικοινωνιών» του ν.2578/1998, όπως 

τροποποιήθηκε με την παράγραφο 1 του άρθρου 10 του 
ν. 2801/2000 και το άρθρο 48 του ν. 2963/2001, 

δ) Του π.δ. 293/1999 «Οργανισμός του Υπουργείου Μετα¬ 
φορών και Επικοινωνιών», όπως τροποποιήθηκε με τα π.δ. 
100/2002, π.δ. 59/2003 και 99/2005 και ισχύει σήμερα, 

ε) Του άρθρου 17 του ν. 3205/23.12.2003 «Μισθολογικές 
ρυθμίσεις λειτουργών και υπαλλήλων του Δημοσίου, 
Ν.Π.Δ.Δ. και Ο.Τ.Α., μονίμων στελεχών των Ενόπλων 
δυνάμεων και αντιστοίχων της Ελληνικής Αστυνομίας, 
του Πυροσβεστικού και Λιμενικού Σώματος και άλλες 
συναφείς διατάξεις», και 

στ) Του άρθρου 90 του «Κώδικα νομοθεσίας για την 
κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ. 63/2005 (ΦΕΚ 98/Α'). 

2. Τις αποφάσεις με αριθμούς: 

α) 2/80345/0004/8.11.1999 κοινή υπουργική απόφαση 
«Μεταβίβαση εξουσίας υπογραφής σύμφωνα με το άρ¬ 
θρο 7 παρ. 1 του ν. 1943/1991» και 

β) Α-ΟΙΚ. 5541/434/1.3.2006 (Β'294) του Υπουργού Με¬ 
ταφορών και Επικοινωνιών, με την οποία συγκροτήθηκε 
επιτροπή για τον καθορισμό της ύλης, για την απόκτηση 
ειδικής άδειας οδήγησης Επιβατικού Δημοσίας Χρήσης 
Αυτοκινήτου. 

3. Την ανάγκη καθορισμού αποζημίωσης για τα μέλη 
της εν λόγω επιτροπής. 

4. Το γεγονός ότι από την εφαρμογή των διατάξεων 
της απόφασης αυτής δεν προκαλείται δαπάνη σε βά¬ 
ρος του κρατικού προϋπολογισμού, καθόσον αυτή θα 
βαρύνει τις πιστώσεις του ειδικού λογαριασμού του 
ν.δ. 638/1970, που τηρεί το Υπουργείο Μεταφορών και 
Επικοινωνιών στην Εθνική Τράπεζα της Ελλάδος ( αριθμ. 
λογαριασμού 040/541077 - 03), αποφασίζουμε: 

1. Καθορίζουμε μηνιαία αποζημίωση, για χρονικό διά¬ 
στημα τεσσάρων (4) μηνών (από 10 Μαρτίου 2006 έως 
10 Ιουλίου 2006), για τον πρόεδρο-συντονιστή τα μέλη 
και τη γραμματέα της επιτροπής που συγκροτήθηκε 
στο Υπουργείο Μεταφορών και Επικοινωνιών, με την 
αριθμ. Α-ΟΙΚ. 5541/434/1.3.2006 υπουργική απόφαση 
«Συγκρότηση επιτροπής για τον καθορισμό της ύλης, 
για την απόκτηση ειδικής άδειας οδήγησης Επιβατικού 
Δημοσίας Χρήσης Αυτοκινήτου. 

Για τον πρόεδρο-συντονιστή ποσό τριακόσια πενήντα 
(350,00 €). 

Για κάθε μέλος ποσό τριακόσια (300,00 €). 

Για τη Γραμματέα διακόσια πενήντα (250,00 €). 

2. Η ανωτέρω αποζημίωση θα καταβληθεί στους δι¬ 
καιούχους, μετά από: 

α) βεβαίωση της Γ ενικής Διευθύντριας Μεταφορών, με 
την οποία θα πιστοποιείται η ολοκλήρωση του έργου 
της επιτροπής και β) βεβαίωση του προέδρου της επι¬ 
τροπής, με την οποία θα πιστοποιείται ο αριθμός των 
συνεδριάσεων στις οποίες συμμετείχε κάθε μέλος της 
επιτροπής, καθώς και ότι αυτές πραγματοποιήθηκαν 
εκτός του κανονικού ωραρίου εργασίας των δημοσίων 
υπαλλήλων - μελών της εν λόγω επιτροπής. 

Η αποζημίωση θα καταβληθεί εις ολόκληρον, υπό την 
προϋπόθεση ότι κάθε μέλος της επιτροπής συμμετείχε 
σε τέσσερις (4) τουλάχιστον συνεδριάσεις το μήνα. Σε 
περίπτωση που συμμετείχε σε λιγότερο από τέσσερις 
(4) συνεδριάσεις, η αποζημίωση θα μειωθεί αναλογικά 
σε σχέση με το σύνολο των πραγματοποιούμενων μη¬ 
νιαίων συνεδριάσεων. 

3. Η προκαλούμενη από τις διατάξεις της παρούσας 
απόφασης δαπάνη προϋπολογίζεται στο συνολικό ποσό 
των επτά χιλιάδων διακοσίων ευρώ (7.200,00 €) και θα 


βαρύνει τις πιστώσεις του προϋπολογισμού εξόδων του 
ειδικού λογαριασμού αριθμ. 541077-03 (που τηρεί το Υπ. 
Μ. & Ε. στην Ε.Τ.Ε.). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουνίου 2006 
Οι Γενικοί Γραμματείς 

Δημοσιονομικής Πολιτικής Υπουργείου 

Υπουργείου Οικονομίας Μεταφορών 

και Οικονομικών και Επικοινωνιών 

ΓΕΩΡΓΙΟΣ ΚΟΥΡΗΣ ΔΗΜΗΤΡΙΟΣ ΣΤΑΜΑΤΗΣ 

-♦- 

Αριθμ. Δ5/ΗΛ/Β/Φ1Β/11947 (5) 

Οικονομικά κίνητρα σε καταναλωτές για την μείωση 
της ζήτησης ισχύος τον Ιούλιο του 2006. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Του άρθρου 90 του «Κώδικα νομοθεσίας για την 
κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ. 63/2005 (ΦΕΚ 98/Α'). 

2. Το π.δ. 381/1989 «Οργανισμός του Υπουργείου Βιομη¬ 
χανίας, Ενέργειας και Τεχνολογίας» (ΦΕΚ Α' 168) όπως 
τροποποιήθηκε και συμπληρώθηκε με το π.δ. 191/1996 
(ΦΕΚ Α' 154) σε συνδυασμό με το π.δ. 27/1996 «Συγχώνευ¬ 
ση των Υπουργείων Τουρισμού, Βιομηχανίας, Ενέργειας 
και Τεχνολογίας και Εμπορίου στο Υπουργείο Ανάπτυ¬ 
ξης» (ΦΕΚ Α’ 19) και το π.δ. 122/2004 «Ανασύσταση του 
Υπουργείου Τουρισμού» (ΦΕΚ Α'/85). 

3. Τις διατάξεις του ν. 2773/1999 (ΦΕΚ Α' 286), όπως 
τροποποιήθηκαν και ισχύουν και ιδίως τις διατάξεις του 
άρθρου 29 του νόμου αυτού. 

4. Τις διατάξεις του Κώδικα Προμήθειας σε Πελάτες 
(Εκδοση 1: Επιλέγοντες Πελάτες) (ΦΕΚ Β' 270/15.3.2001) 
και ειδικότερα τις διατάξεις του άρθρου 14 του Κώδικα 
αυτού. 

5. Τις διατάξεις του Κώδικα Διαχείρισης του Συστήμα¬ 
τος και Συναλλαγών Ηλεκτρικής Ενέργειας που εγκρίθη- 
κε με την υπ’ αριθμ. Δ5ΗΛ/Β/Φ1/ΟΙΚ8311/9.5.2005 απόφα¬ 
ση του Υπουργού Ανάπτυξης (ΦΕΚ Β' 655/17.5.2005), και 
ειδικότερα τις διατάξεις του άρθρου 113 του Κώδικα. 

6. Την υπ’ αριθμ. 166/2006 γνωμοδότηση της ΡΑΕ. 

7. Το γεγονός ότι η ΔΕΗ Α.Ε. προμηθεύει ποσοστό 
μεγαλύτερο του 70% της συνολικής ποσότητας ηλεκτρι¬ 
κής ενέργειας την οποία καταναλώνουν οι Επιλέγοντες 
Πελάτες της χώρας. 

8. Τα γενικά τιμολόγια της ΔΕΗ Α.Ε., τα οποία εγκρί- 
θηκαν με την υπ’ αριθμόν Δ5/ΗΛ/Β/Φ29/15780/22.8.2005 
απόφαση του Υπουργού Ανάπτυξης. 

9. Το γεγονός ότι από τις διατάξεις της παρούσας δεν 
προκύπτει δαπάνη σε βάρος του κρατικού προϋπολο¬ 
γισμού, αποφασίζουμε: 

Άρθρο 1 

Πεδίο εφαρμογής 

1. Οι διατάξεις της παρούσας αφορούν Επιλέγοντες 
Πελάτες των οποίων οι εγκαταστάσεις είναι συνδε- 
δεμένες στο Διασυνδεδεμένο Σύστημα ή στο Δίκτυο 
Μέσης Τάσης μέσω αποκλειστικής σύνδεσης και προ¬ 
μηθεύονται ενέργεια από τη ΔΕΗ Α.Ε. για τις εν λόγω 
εγκαταστάσεις τους, σύμφωνα με τους όρους αποκλει¬ 
στικά και μόνο των τιμολογίων Α ή Β1 ή Β2 ή Β1Β ή Β2Β, 

ανεξαρτήτως του εάν έχουν και άλλον προμηθευτή ή 
ενεργούν και ως Αυτοπρομηθευόμενοι Πελάτες, ήτοι 
ως Επιλέγοντες Πελάτες οι οποίοι εισάγουν ενέργεια 
για ιδία χρήση. 

2. Οι διατάξεις της παρούσας αφορούν στη κατανά¬ 
λωση ισχύος αιχμής των εγκαταστάσεων των ως άνω 
υπό παράγραφο 1 του παρόντος άρθρου πελατών, η 
οποία πραγματοποιείται κατά την διάρκεια του Μη¬ 
νιαίου Λογαριασμού Ιουλίου 2006, για τους πελάτες 
για τους οποίους ισχύει το γενικό μέτρο περιορισμού 
ζήτησης κατά τις διατάξεις του άρθρου 3 της παρού¬ 
σας, και κατά την διάρκεια του Ιουλίου 2006 για τους 
πελάτες για τους οποίους συντρέχει συμβατικός πε¬ 
ριορισμός ζήτησης, κατά τις διατάξεις του άρθρου 4 
της παρούσας. 

Αρθρο 2 

Ορισμοί 

1. Για την εφαρμογή της παρούσας ορίζονται τα ακό¬ 
λουθα μεγέθη: 

α) Ώρες Αιχμής: Γ ια πελάτες υψηλής τάσης, οι ώρες 
αιχμής όπως προσδιορίζονται στους ειδικούς όρους των 
τιμολογίων της ΔΕΗ Α.Ε. Γ ια πελάτες μέσης τάσης, οι 
ώρες αιχμής εξειδικεύονται και ορίζονται ως οι τρεις 
ώρες μεταξύ της 11ης πρωινής και της 14ης απογευμα¬ 
τινής της ζώνης αιχμής όπως αυτή ορίζεται σύμφωνα με 
τους ειδικούς όρους των τιμολογίων μέσης τάσης. 

β) Η μηνιαία χρέωση ισχύος, σε €/Ιά/ν, του τιμολογίου 
προμήθειας ηλεκτρικής ενέργειας της ΔΕΗ Α.Ε. κάθε 
πελάτη συμβολίζεται με το γράμμα «Τ». 

Για τους πελάτες υψηλής τάσης με τιμολόγιο τύπου Α, 
η ανωτέρω χρέωση ισχύος αφορά στη χρέωση ισχύος 
κατά τις Ώρες Αιχμής. 

Άρθρο 3 

Γ ενικό μέτρο περιορισμού ζήτησης 

1. Οι διατάξεις του άρθρου αυτού ισχύουν για πελάτες 
που προμηθεύονται ενέργεια από τη ΔΕΗ Α.Ε. για τις 
εν λόγω εγκαταστάσεις τους, σύμφωνα με τους όρους 
αποκλειστικά και μόνο των τιμολογίων Β1 ή Β2 ή Β1Β ή 
Β2Β, ανεξαρτήτως του εάν έχουν και άλλον προμηθευτή 
ή ενεργούν και ως Αυτοπρομηθευόμενοι Πελάτες, ήτοι 
ως Επιλέγοντες Πελάτες οι οποίοι εισάγουν ενέργεια 
για ιδία χρήση, και μόνον σε περίπτωση κατά την οποία 
δεν συντρέχει συμβατικός περιορισμός ζήτησης. 

2. Μηνιαίος Λογαριασμός Ιουλίου 2006 ορίζεται ως ο 
πρώτος μηνιαίος λογαριασμός του πελάτη με έναρξη 
περιόδου κατανάλωσης μετά την 20.6.2006. 

3. Καταγραφείσα Μέγιστη Ζήτηση Ισχύος Αιχμής 
(ΖΜΚΑ) για την εφαρμογή των διατάξεων του παρό¬ 
ντος άρθρου ορίζεται σε I<\Λ/ η μέγιστη ζήτηση ισχύος 
του πελάτη κατά τις Ώρες Αιχμής που περιλαμβάνονται 
στον Μηνιαίο Λογαριασμό Ιουλίου 2006. 

4. Καταγραφείσα Μέγιστη Ζήτηση Ισχύος Ημέρας 
(ΖΜΚΗ) για την εφαρμογή των διατάξεων του παρόντος 
άρθρου ορίζεται σε I<\Λ/ η μέγιστη ζήτηση ισχύος του 
πελάτη για το σύνολο των ωρών που περιλαμβάνονται 
στον Μηνιαίο Λογαριασμό Ιουλίου 2006. 

5. Η ΔΕΗ Α.Ε. χρεώνει κάθε πελάτη για τον οποίο 
ισχύουν οι διατάξεις του παρόντος άρθρου με ποσό X 
σε €, το οποίο υπολογίζεται σύμφωνα με τον ακόλουθο 
τύπο: X = Τ ■ ΖΜΚΑ · 0,05 

6. Στους όρους των υφιστάμενων τιμολογίων Β1, Β2, 
Β1Β και Β2Β της ΔΕΗ Α.Ε., εφόσον ο συντελεστής χρη¬ 


σιμοποίησης είναι μεγαλύτερος από 30 %, προβλέπεται 
μείωση της χρέωσης ισχύος κατά ποσοστό [50 - 50 
(ΖΜΚΑ/ΖΜΚΗ)) %. Γ ια τον Μηνιαίο Λογαριασμό Ιουλίου 
2006 το ανωτέρω ποσοστό της μείωσης της χρέωσης 
ισχύος θα είναι ίσο με [70 - 70 ■ (ΖΜΚΑ I ΖΜΚΗ)] %, θα 
ισχύει δε ακόμη και όταν ο συντελεστής χρησιμοποίη¬ 
σης είναι μικρότερος από 30 %. 

7. Μετά την έκδοση του Μηνιαίου Λογαριασμού Ιουλίου 
2006 κάθε πελάτη, η ΔΕΗ Α.Ε. υπολογίζει για κάθε έναν 
από τους πελάτες για τους οποίους ισχύουν οι διατάξεις 
του παρόντος άρθρου, την πίστωση και την χρέωση που 
αντιστοιχεί σε αυτόν,λαμβάνοντας υπόψη την έκπτωση 
που ήδη έγινε στον Μηνιαίο Λογαριασμό Ιουλίου 2006 
λόγω των υφιστάμενων τιμολογιακών όρων, και την 
καθαρή θέση του πελάτη ως τη μεταξύ τους διαφορά. 
Θετική τιμή της καθαρής θέσης αντιστοιχεί σε πίστωση 
του πελάτη, αρνητική τιμή σε χρέωσα. Η τελική χρέωση 
ή πίστωση που προκύπτει ενσωματώνεται σε επόμενο 
λογαριασμό που εκδίδει η ΔΕΗ Α.Ε. για την κατανάλωση 
του πελάτη. 

Άρθρο 4 

Συμβατικός περιορισμός ζήτησης 

1. Συμβατικός περιορισμός ζήτησης επιτρέπεται να 
συμφωνείται σύμφωνα με τις διατάξεις του παρόντος 
άρθρου μεταξύ της ΔΕΗ Α.Ε. και των πελατών της πα¬ 
ραγράφου 1 του άρθρου 1 της παρούσας, οι οποίοι προ¬ 
μηθεύονται ενέργεια από τη ΔΕΗ Α. Ε. για τις εν λόγω 
εγκαταστάσεις τους, σύμφωνα με τους όρους αποκλει¬ 
στικά και μόνο των τιμολογίων Α ή Β1 ή Β2 ή Β1Β ή Β2Β, 
ανεξαρτήτως του εάν έχουν και άλλον προμηθευτή ή 
ενεργούν και ως Αυτοπρομηθευόμενοι Πελάτες, ήτοι 
ως Επιλέγοντες Πελάτες οι οποίοι εισάγουν ενέργεια 
για ιδία χρήση. 

2. Η συμφωνία περιορισμού ζήτησης συνάπτεται σύμ¬ 
φωνα με τους όρους και το περιεχόμενο που καθορί¬ 
ζονται στο Παράρτημα Α της παρούσας, χωρίς να επι¬ 
τρέπεται απόκλιση από τους όρους αυτούς ή προσθήκη 
οποιοσδήποτε οικονομικής ή άλλης συμφωνίας. Τυχόν 
πρόσθετοι όροι που εγγράφονται από τα συμβαλλόμενα 
μέρη δεν επηρεάζουν το κύρος, την ισχύ, την ερμηνεία 
ή την εφαρμογή της συμφωνίας περιορισμού ζήτησης 
και θεωρούνται ως μη εγγεγραμμένοι. 

3. Γ ια την εφαρμογή της συμφωνίας περιορισμού ζή¬ 
τησης ορίζονται τα ακόλουθα μεγέθη: 

α) Συμφωνηθείσα Μείωση Ζήτησης Ισχύος (ΣΜΖ) σε 
Κ\Λ/: Είναι η μέση μείωση της ζήτησης ισχύος αιχμής 
την οποία ο πελάτης συμφωνεί ότι θα κάνει κατά τις 
ώρες αιχμής του Ιουλίου 2006, για τις οποίες ζητείται 
μείωση φορτίου από τον Διαχειριστή του Συστήματος. 
Η Συμφωνηθείσα Μείωση Ζήτησης Ισχύος πρέπει να 
είναι μεγαλύτερη ή ίση από 100 Κ\Λ/ και από το 10 % 
τουλάχιστον της Μέσης Ζήτησης Ισχύος Ωρών Αιχμής 
(ΜΖΜ). Στην περίπτωση που η Συμφωνηθείσα Μείωση 
Ζήτησης Ισχύος προκύψει απολογιστικά μικρότερη του 
10 % της Μέσης Ζήτησης Ισχύος Ωρών Αιχμής, τότε 
λαμβάνει τιμή ίση με το 10 % της Μέσης Ζήτησης Ισχύος 
Ωρών Αιχμής (ΣΜΖ=0,1 · ΜΖΜ). 

β) Μέση Ζήτηση Ισχύος Ωρών Αιχμής (ΜΖΜ) σε I<\Λ/: Η 
μέση ζήτηση ισχύος του πελάτη, οι οποία καταγράφεται 
κατά τις Ώρες Αιχμής του Ιουλίου 2006 για τις οποίες 
δεν ζητήθηκε μείωση φορτίου. 

γ) Μέση Ζήτηση Ισχύος Ωρών Αιχμής Περιορισμού Ζή¬ 
τησης (ΖΜΚ) σε I<\Λ/: Η μέση ζήτηση ισχύος του πελάτη, η 

οποία καταγράφεται κατά τις Ώρες Αιχμής του Ιουλίου 
2006 για τις οποίες ζητήθηκε μείωση φορτίου. 

δ) Πραγματοποιηθείσα Μείωση Ζήτησης Ισχύος (ΠΜΖ) 
σε I <\Ν·. Είναι η διαφορά της Μέσης Ζήτησης Ισχύος 
Ωρών Αιχμής (ΜΖΜ) και της Μέσης Ζήτησης Ισχύος 
Ωρών Αιχμής Περιορισμού Ζήτησης (ΖΜΚ) σε I<\Λ/. 

Σε περίπτωση που δεν ζητηθεί μείωση φορτίου τότε 
η Πραγματοποιηθείσα Μείωση Ζήτησης Ισχύος λαμ¬ 
βάνει τιμή ίση με τη Συμφωνηθείσα Μείωση Ζήτησης 
Ισχύος. 

ε) Συντελεστής Έκπτωσης (νπ) και Συντελεστής Πρό¬ 
σθετης Χρέωσης (νχ):Συντελεστές οι οποίοι χρησιμο¬ 
ποιούνται αντίστοιχα για τον υπολογισμό της έκπτωσης 
που παρέχεται σε πελάτη και της πρόσθετης χρέωσης 
με την οποία επιβαρύνεται ο πελάτης. Οι τιμές των 
συντελεστών προσδιορίζονται με βάση το πλήθος των 
ημερών για τις οποίες θα ζητηθεί μείωση (συμβολίζε¬ 
ται με το γράμμα ή «δ»), σύμφωνα με τον ακόλουθο 
πίνακα: 

δ 0123456789 10 

νπ 0,25 0,30 0,35 0,40 0,46, 0,53 0,60 0,70 0,80 0,90 1,00 

νχ 0 0,30 0,35 0,40 0,46 0,53 0,60 0,70 0,80 0,90 1,00 

4. Το μέγιστο πλήθος των ημερών του Ιουλίου 2006 
για τις οποίες ο Διαχειριστής του Συστήματος δύναται 
να ζητήσει μείωση φορτίου καθορίζεται σε δέκα (10) 
ημέρες. 

5. Η ΔΕΗ Α.Ε. πιστώνει τον πελάτη με ποσό Π, σε €, το 
οποίο υπολογίζεται σύμφωνα με τον ακόλουθο τύπο: 

Π = ν Π · Τ · ΣΜΖ + (ΠΜΖ - ΣΜΖ) · ν π ·Τ , 

2 

εφόσον ΠΜΖ > ΣΜΖ, άλλως Π = 0. 

6. Σε περίπτωση που η μέση ζήτηση ισχύος του πελά¬ 
τη τις Ώρες Αιχμής του Ιουλίου του 2006 για τις οποίες 
δεν ζητήθηκε μείωση φορτίου (ΜΖΜ) είναι μεγαλύτερη 
του διπλάσιου της Μέσης Ζήτησης Ισχύος Ωρών Αιχμής 
Περιορισμού Ζήτησης (ΖΜΚ), το ποσό Π της παραγρά¬ 
φου 5 ανωτέρω λαμβάνει τιμή ίση με μηδέν (0). 

7. Σε περίπτωση που η Πραγματοποιηθείσα Μείωση 
Ζήτησης Ισχύος (ΠΜΖ) είναι μικρότερη της Συμφωνηθεί- 
σας Μείωσης Ζήτησης Ισχύος (ΣΜΖ), η ΔΕΗ Α.Ε. χρεώνει 
τον πελάτη με ποσό X, σε €, το οποίο υπολογίζεται 
σύμφωνα με τον ακόλουθο τύπο: 

X = 2 · ν χ · Τ ■ ΣΜΖ, εφόσον ΠΜΖ<ΣΜΖ, άλλως X = 0 

8. Μετά την 31η Ιουλίου 2006, η ΔΕΗ Α.Ε. υπολογίζει για 
κάθε έναν από τους πελάτες για τους οποίους ισχύουν 
οι διατάξεις του παρόντος άρθρου, την πίστωση ή τη 
χρέωση που αντιστοιχεί σε αυτόν. 

Η χρέωση ή η πίστωση που προκύπτει για κάθε πε¬ 
λάτη, ενσωματώνεται στον επόμενο λογαριασμό που 
εκδίδει η ΔΕΗ Α.Ε. για την κατανάλωση του πελάτη. 

Αρθρο 5 

Υποχρεώσεις του Διαχειριστή του Συστήματος 
και της ΔΕΗ Α.Ε. 

1. Ο Διαχειριστής του Συστήματος οφείλει να διασφα¬ 
λίζει τη δυνατότητα έγκαιρης πρόβλεψης περιστατικών 
αυξημένης ζήτησης και καταστάσεων έκτακτης ανάγκης, 
για την αντιμετώπιση των οποίων απαιτείται να περι¬ 
οριστεί το φορτίο του Συστήματος, σύμφωνα με τις 
διατάξεις του Κώδικα Διαχείρισης του Συστήματος και 
Συναλλαγών Ηλεκτρικής Ενέργειας. 


2. Εφόσον ο Διαχειριστής του Συστήματος, κατά την 
αιτιολογημένη κρίση του, κρίνει αναγκαία τη μείωση 
του φορτίου των πελατών οι οποίοι έχουν συνάψει συμ¬ 
φωνία περιορισμού ζήτησης με τη ΔΕΗ Α.Ε., οφείλει, ει 
δυνατόν τουλάχιστον 24 ώρες πριν την ώρα έναρξης 
της ζώνης αιχμής της ημέρας για την οποία ζητείται 
μείωση και σε κάθε περίπτωση όχι αργότερα από τη 
13η ώρα της προηγούμενης ημέρας, να αναρτά σχετική 
ανακοίνωση σε εμφανές σημείο του διαδικτυακού του 
τόπου και να αποστέλλει σχετική ειδοποίηση με μήνυμα 
τηλεομοιοτυπίας προς τη ΔΕΗ Α.Ε., προκειμένου αυτή 
να ενημερώνει αντίστοιχα τους πελάτες της με τους 
οποίους έχει συνάψει συμφωνία περιορισμού ζήτησης. 

3. Κατά την απόφαση έκδοσης αιτήματος μείωσης 
φορτίου ο Διαχειριστής του Συστήματος συνεκτιμά το 
γεγονός ότι το πλήθος των ημερών κατά τις οποίες 
δύναται να ζητήσει τη μείωση του φορτίου των πελατών 
που έχουν συνάψει συμφωνία περιορισμού ζήτησης είναι 
περιορισμένο, και μεριμνά για τη βέλτιστη διαχείριση 
του συνόλου των πόρων που έχει στη διάθεση του 
για την αντιμετώπιση περιστατικών αυξημένης ζήτησης 
κατά τον προσεχή Ιούλιο. 

4. Για την εφαρμογή της παρούσας, η ΔΕΗ Α.Ε.: 

α) Ενημερώνει τους πελάτες σχετικά με τα μέτρα 
που λαμβάνονται κατά τις διατάξεις της παρούσας, τις 
λεπτομέρειες εφαρμογής τους και τις ενέργειες που 
απαιτούνται από την πλευρά τους, προκειμένου να συ¬ 
νεισφέρουν κατά το δυνατό στη μείωση φορτίου. 

β) Συνάπτει συμφωνίες περιορισμού της ζήτησης με 
πελάτες που εκδηλώνουν αντίστοιχη βούληση. 

γ) Εκτιμά το ύψος της συνολικής μείωσης φορτίου 
που αναμένεται να είναι διαθέσιμο τις κρίσιμες ώρες 
αιχμής του προσεχούς Ιουλίου μέσω των συμφωνιών 
περιορισμού της ζήτησης που θα συνάψει με πελάτες 
και το ποσό της γενικής μείωσης φορτίου που αναμέ¬ 
νεται για όλες τις ώρες αιχμής από πελάτες οι οποίοι 
δεν θα συνάψουν συμφωνία περιορισμού της ζήτησης 
και γνωστοποιεί τις ποσότητες αυτές στον Διαχειριστή 
του Συστήματος πριν την 30η Ιουνίου 2006. Επίσης, η 
ΔΕΗ Α.Ε. οφείλει να ενημερώνει εγκαίρως τον Διαχει¬ 
ριστή του Συστήματος σχετικά με κάθε μεταβολή των 
ανωτέρω ποσών που ενδεχομένως ανακύπτει κατά την 
εφαρμογή των μέτρων τον προσεχή Ιούλιο. 

δ) Διασφαλίζει εγκαίρως την εγκατάσταση και την 
καλή λειτουργία των κατάλληλων μετρητών δεκαπεντά- 
λεπτης καταγραφής και του απαραίτητου τηλεπικοινω¬ 
νιακού εξοπλισμού στους πελάτες της παραγράφου 2 
του άρθρου 1 της παρούσας, καθώς και τη δημιουργία 
της αναγκαίας υποδομής για την υποδοχή των δεδομέ¬ 
νων μέτρησης, έτσι ώστε να είναι δυνατή η απρόσκοπτη 
συλλογή και διαχείριση των δεδομένων μέτρησης της 
κατανάλωσης του Ιουλίου για το σύνολο των πελατών 
στους οποίους αφορούν οι διατάξεις της παρούσας. 

5. Κατά την εφαρμογή των μέτρων περιορισμού της 
ζήτησης σύμφωνα με τις διατάξεις της παρούσας, η ΔΕΗ 
Α.Ε. οφείλει να διαβιβάζει άμεσα προς τους πελάτες της 
με τους οποίους έχει συνάψει συμφωνία περιορισμού 
ζήτησης τυχόν αίτημα μείωσης φορτίου του Διαχειριστή 
του Συστήματος, αποστέλλοντας μήνυμα τηλεομοιοτυ¬ 
πίας ή ηλεκτρονικού ταχυδρομείου. Αντίστοιχα, οι εν 
λόγω πελάτες οφείλουν, αφενός να επιβεβαιώνουν την 
παραλαβή ειδοποίησης μείωσης φορτίου, αποστέλλο¬ 
ντας μήνυμα τηλεομοιοτυπίας ή ηλεκτρονικού ταχύ- 

δρομείου στη ΔΕΗ Α.Ε και αφετέρου να ενημερώνονται 
για επικείμενη ανάγκη μείωσης φορτίου και μέσω του 
διαδικτυακού τόπου του Διαχειριστή του Συστήματος. 

6.0 Διαχειριστής του Συστήματος και ο Διαχειριστής του 
Δικτύου οφείλουν να διασφαλίζουν τη συλλογή των δεδο¬ 
μένων μέτρησης της ωριαίας κατανάλωσης ενέργειας από 
την 1η Ιουλίου έως την 31η Ιουλίου 2006, για τους πελάτες 
που έχουν συνάψει συμφωνία περιορισμού ζήτησης. 

7. Η ΔΕΗ Α.Ε. οφείλει να αναγράφει με διακριτό τρόπο 
στους λογαριασμούς των πελατών της, τις πιστώσεις 
και τις χρεώσεις που προκύπτουν λόγω της εφαρμογής 
των μέτρων περιορισμού της ζήτησης κατά τις διατάξεις 
της παρούσας. 

Αρθρο 6 

Η ισχύς της παρούσας απόφασης άρχεται από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουνίου 2006 

Ο ΥΠΟΥΡΓΟΣ 

Δ. ΣΙΟΥΦΑΣ 


ΠΑΡΑΡΤΗΜΑ Α' 

ΥΠΟΔΕΙΓΜΑ ΣΥΜΦΩΝΙΑΣ ΠΕΡΙΟΡΙΣΜΟΥ ΖΗΤΗΣΗΣ 
ΚΑΤΑ ΤΟΝ ΙΟΥΛΙΟ ΤΟΥ 2006 ΜΕΤΑΞΥ ΔΕΗ Α.Ε. 

ΚΑΙ ΠΕΛΑΤΗ 

(Απόφαση Υπουργού Ανάπτυξης υπ’ αριθμ.:.- ΦΕΚ 

Β'.)■ 

Στ.σήμερα την μεταξύ: 

Αφενός της εταιρείας με την επωνυμία «ΔΗΜΟΣΙΑ ΕΠΙ¬ 
ΧΕΙΡΗΣΗ ΗΛΕΚΤΡΙΣΜΟΥ Α.Ε.» η οποία εδρεύει στην Αθή¬ 
να, οδός Χαλκοκονδύλη 30, με τον διακριτικό τίτλο «ΔΕΗ 
Α.Ε.», εκπροσωπούμενης νόμιμα για την υπογραφή της 

παρούσας από τον/την κ.και 

αφετέρου της εταιρείας με την επωνυμία. 

η οποία έχει συσταθεί σύμφωνα με το ελληνικό δίκαιο, 

εδρεύει,.ΑΦΜ.Δ.Ο.Υ.και 

εκπροσωπείται νόμιμα για την υπογραφή της παρού¬ 
σας από τον/τους κ.κ.δυνάμει 

του υπ’ αριθμ πρακτικού του Δ.Σ., ονομαζόμενης εφε¬ 
ξής «Πελάτης», με τιμολόγιο, όπως προκύπτει σύμφω¬ 
να με την από.σύμβαση ηλεκτροδότησης 

που έχει συναφθεί την.μεταξύ των ίδιων ως 

άνω συμβαλλόμενων μερών, και δεδομένου ότι με την 

υπ’ αριθμ.απόφαση του Υπουργού Ανάπτυξης 

(ΦΕΚ Β'.) αποφασίστηκε η παροχή οικονομικών 

κινήτρων σε καταναλωτές, προκειμένου για την μείωση 
της ζήτησης αιχμής της ισχύος τους κατά τον Ιούλιο 
του 2006 μέσω των ισχυόντων τιμολογίων προμήθειας 
ηλεκτρικής ενέργειας της ΔΕΗ. 

συμφωνήθηκαν και έγιναν αμοιβαία αποδεκτά τα 
εξής: 

1. Κατά τις διατάξεις της ανωτέρω απόφασης του 
Υπουργού Ανάπτυξης, για την εφαρμογή της παρούσας 
συμφωνίας περιορισμού της ζήτησης του Πελάτη, ορί¬ 
ζονται και υπολογίζονται τα ακόλουθα μεγέθη: 

α) Ώρες Αιχμής: Οι ώρες αιχμής όπως προσδιορίζο¬ 
νται στους ειδικούς όρους του τιμολογίου., 

με το οποίο ο Πελάτης προμηθεύεται ενέργεια από 
τη ΔΕΗ Α.Ε. 


β) Συμφωνηθείσα Μείωση Ζήτησης Ισχύος Αιχμής 
(ΣΜΖ):.Κνν 

γ) Μηνιαία Χρέωση Ισχύος Τιμολογίου .(Τ): 

.€/Ι<νν 

2. Κατά τις διατάξεις της ανωτέρω απόφασης του 
Υπουργού Ανάπτυξης, για την εφαρμογή της παρού¬ 
σας συμφωνίας περιορισμού της ζήτησης του Πελάτη, 
ορίζονται τα ακόλουθα μεγέθη τα οποία θα υπολογι¬ 
στούν με βάση τα πραγματικά δεδομένα του Ιουλίου 
του έτους 2006: 

α) Συντελεστής Έκπτωσης (ν Π ) και Συντελεστής Πρό¬ 
σθετης Χρέωσης (ν χ ): Συντελεστές οι οποίοι χρησιμο¬ 
ποιούνται αντίστοιχα για τον υπολογισμό της έκπτωσης 
που παρέχεται σε Πελάτη και της πρόσθετης χρέωσης 
με την οποία επιβαρύνεται ο Πελάτης. Οι τιμές των 
συντελεστών προσδιορίζονται με βάση το πλήθος των 
(δ) ημερών για τις οποίες θα ζητηθεί μείωση σύμφωνα 
με τον ακόλουθο πίνακα: 

δ 0123456789 10 

νπ 0,25 0,30 0,35 0,40 0,46, 0,53 0,60 0,70 0,80 0,90 1,00 
νχ 0 0,30 0,35 0,40 0,46 0,53 0,60 0,70 0,80 0,90 1,00 

β) Συμφωνηθείσα Μείωση Ζήτησης Ισχύος (ΣΜΖ) σε 
Κ\Λ/: Είναι η μέση μείωση της ζήτησης ισχύος αιχμής την 
οποία ο πελάτης συμφωνεί ότι θα κάνει κατά τις ώρες 
αιχμής του Ιουλίου 2006, για τις οποίες ζητείται μείωση 
φορτίου από τον Διαχειριστή του Συστήματος. 

Η Συμφωνηθείσα Μείωση Ζήτησης Ισχύος πρέπει να 
είναι μεγαλύτερη ή ίση από 100 Κ\Λ/ και από το 10 % 
τουλάχιστον της Μέσης Ζήτησης Ισχύος Ωρών Αιχμής 
(ΜΖΜ). Στην περίπτωση που η Συμφωνηθείσα Μείωση 
Ζήτησης Ισχύος προκύψει απολογιστικά μικρότερη του 
10 % της Μέσης Ζήτησης Ισχύος Ωρών Αιχμής, τότε 
λαμβάνει τιμή ίση με το 10 % της Μέσης Ζήτησης Ισχύος 
Ωρών Αιχμής (ΣΜΖ=0,1 · ΜΖΜ). 

γ) Μέση Ζήτηση Ισχύος Ωρών Αιχμής (ΜΖΜ) σε Ι<\Α/: 
Η μέση ζήτηση ισχύος η οποία καταγράφεται κατά τις 
Ώρες Αιχμής του Ιουλίου 2006 για τις οποίες δεν ζητή¬ 
θηκε μείωση φορτίου. 

δ) Μέση Ζήτηση Ισχύος Ωρών Αιχμής Περιορισμού Ζή¬ 
τησης (ΖΜΚ) σε I<\Λ/: Η μέση ζήτηση ισχύος του Πελάτη, η 
οποία καταγράφεται κατά τις Ώρες Αιχμής του Ιουλίου 
2006 για τις οποίες ζητήθηκε μείωση φορτίου. 

ε) Πραγματοποιηθείσα Μείωση Ζήτησης Ισχύος (ΠΜΖ) 
σε Ι<\Λ/: Είναι η διαφορά της Μέσης Ζήτησης Ισχύος 
Ωρών Αιχμής (ΜΖΜ) και της Μέσης Ζήτησης Ισχύος 
Ωρών Αιχμής Περιορισμού Ζήτησης (ΖΜΚ) σε I<\Λ/. Σε πε¬ 
ρίπτωση που δεν ζητηθεί μείωση φορτίου τότε η Πραγ- 
ματοποιηθείσα Μείωση Ζήτησης Ισχύος λαμβάνει τιμή 
ίση με τη Συμφωνηθείσα Μείωση Ζήτησης Ισχύος. 

3. Το μέγιστο πλήθος των ημερών του Ιουλίου 2006 
για τις οποίες η ΔΕΗ Α.Ε. μπορεί να ζητήσει από τον 
Πελάτη να περιορίσει το φορτίο του κατά τις Ώρες 
Αιχμής καθορίζεται σε δέκα (10) ημέρες. 

4. Η ΔΕΗ Α.Ε. πιστώνει τον Πελάτη με ποσό Π, σε €, το 
οποίο υπολογίζεται σύμφωνα με τον ακόλουθο τύπο: 

Π = ν Π · Τ · ΣΜΖ + (ΠΜΖ - ΣΜΖ) · ν π ·Τ, 

2 

εφόσον ΠΜΖ > ΣΜΖ, άλλως Π = 0. 

5. Σε περίπτωση που η Μέση Ζήτηση Ισχύος του Πελά¬ 
τη τις Ώρες Αιχμής του Ιουλίου του 2006 για τις οποίες 
δεν ζητήθηκε μείωση φορτίου (ΜΖΜ) είναι μεγαλύτερη 
του διπλάσιου της Μέσης Ζήτησης Ισχύος τις Ώρες 

Αιχμής Περιορισμού Ζήτησης (ΖΜΚ), το ποσό Π της πα¬ 
ραγράφου 4 ανωτέρω λαμβάνει τιμή ίση με μηδέν (0). 

6. Σε περίπτωση που η Πραγματοποιηθείσα Μείωση 
Ζήτησης Ισχύος (ΠΜΖ) είναι μικρότερη της Συμφωνηθεί- 
σας Μείωσης Ζήτησης Ισχύος (ΣΜΖ), η ΔΕΗ Α.Ε. χρεώνει 
τον Πελάτη με ποσό X, σε €, το οποίο υπολογίζεται 
σύμφωνα με τον ακόλουθο τύπο: 

X = 2 · ν χ · Τ ■ ΣΜΖ, εφόσον ΠΜΖ<ΣΜΖ, άλλως X = 0 

7. Μετά την 31η Ιουλίου 2006, η ΔΕΗ Α.Ε. θα υπο¬ 
λογίσει την πίστωση ή την χρέωση που αντιστοιχεί 
στον Πελάτη σύμφωνα με την παρούσα. Η πίστωση ή 
χρέωση που προκύπτει ενσωματώνεται στον επόμενο 
λογαριασμό που εκδίδει η ΔΕΗ Α.Ε. για την κατανάλωση 
του Πελάτη. 

8. Η ΔΕΗ Α.Ε. οφείλει να ενημερώνει τον Πελάτη για 
την ανάγκη μείωσης φορτίου ει δυνατό τουλάχιστον 
24 ώρες πριν την ώρα έναρξης της ζώνης αιχμής της 
ημέρας για την οποία ζητείται μείωση και σε κάθε περί¬ 
πτωση όχι αργότερα από τη 15η ώρα της προηγούμενης 
ημέρας, αποστέλλοντας μήνυμα τηλεομοιοτυπίας ή ηλε¬ 
κτρονικού ταχυδρομείου στις ακόλουθες διευθύνσεις: 

Τηλ: Εαχ: Ε-πιαίΙ: 

Υπόψη:. 

Ο Πελάτης οφείλει να επιβεβαιώνει άμεσα την παρα¬ 
λαβή ειδοποίησης από τη ΔΕΗ Α.Ε. για μείωση φορτίου, 
αποστέλλοντας μήνυμα τηλεομοιοτυπίας ή ηλεκτρονι¬ 
κού ταχυδρομείου, στις ακόλουθες διευθύνσεις: 


Τηλ: 

Ρ3Χ: 

Ε-πιαίΙ: 

Υπόψη:. 

Σημειώνεται ότι ο Πελάτης οφείλει να ενημερώνεται 
για επικείμενη ανάγκη μείωσης φορτίου και μέσω του 
διαδικτυακού τόπου του Διαχειριστή του Συστήματος 
(ήΙΙρΥ/νννννν.άοδπΊΐθ.ρΓ), όπου ο Διαχειριστής του Συστή¬ 
ματος αναρτά σχετική ανακοίνωση από την προηγού¬ 
μενη ημέρα. Η δυνατότητα αυτή δεν απαλλάσσει τη 
ΔΕΗ Α.Ε. από την υποχρέωση της να διαβιβάζει στον 
Πελάτη τις ειδοποιήσεις μείωσης φορτίου που εκδίδει 
ο Διαχειριστής του Συστήματος. Σε περίπτωση που ο 
Πελάτης ενημερωθεί μέσω του διαδικτυακού τόπου του 
Διαχειριστή του Συστήματος για επικείμενη ανάγκη μεί¬ 
ωσης φορτίου αλλά δεν λάβει σχετική ειδοποίηση από 
τη ΔΕΗ Α.Ε. έως τη 15η ώρα της προηγούμενης ημέρας, 
οφείλει να θεωρήσει ότι υφίσταται ανάγκη μείωσης 
φορτίου για την επόμενη ημέρα ανεξαρτήτως του αν 
καταστεί δυνατή ή όχι η επικοινωνία του με τη ΔΕΗ Α.Ε. 
προκειμένου να του παρασχεθεί σχετική επιβεβαίωση. 

9. Κατά τα λοιπά η από σύμβαση ηλεκτροδότησης 
μεταξύ του Πελάτη και της ΔΕΗ Α.Ε. εξακολουθεί να 
ισχύει και οι όροι αυτής διέπουν την εφαρμογή, ερμηνεία 
και εκτέλεση της παρούσας. 

Τα συμβαλλόμενα μέρη 
Για τη ΔΕΗ Α.Ε. Για τον Πελάτη 

